Årsmelding 2016

Indre Østfold Lokallag – Landslaget for offentlige pensjonister

Styret og andre tillitsvalgte har i 2016 har bestått av:

Leder:                          Randi Frankrig

Nestleder:                    Karin Haug

Kasserer:                     Inger F. Trømborg

Styremedlemmer:        Erik Hageler

Bjørg Bodahl Spedstad

Vararepresentanter:      Inger Elise Solheim

Kolbjørn Kinnerød

Revisorer: Else-Britt Thorsen og Inger Øiestad

Valgkomite: Karl Thelle, Inger Øiestad og Erik Hageler

Årsmøte 2016 ble avholdt 24. februar. Det har vært avholdt 4 ordinære medlemsmøter, et bedrifts besøk, en dagstur, og førjulstreff på Bamsrudlåven.

Det har vært avholdt 9 ordinære styremøter og ett møte via e-post. Vararepresentantene har deltatt på møtene. Totalt er 39 saker behandlet.

Temaene på møtene i 2016:

Lege Audun Mykja leder for Senteret for livshjelp på Ski holdt foredraget «Helbred deg selv - hva kan vi selv gjøre------»

Hugo Lind fra firmaet Bedre Liv informert og demonstrerte varetyper fra Bedre Liv.

Daglig leder Marius Nicolaisen ved Mysebu mottak informerte om mottaket.

Bedriftsbesøk på Nortura Hærland, der fikk vi informasjon, omvisning og bevertning.

Dagstur på Dalsland kanal.

Arild Nordlie fortalte fra sin reise og oppdrag i Nord Korea.

Underholdning ved Erik Hageler.

Konsert ved Askim Veterankorps konsert.

Foredrag ved Mona Levin om «Mors Hus».

Underholdning ved Øystein Fundingsrud og Svein Sydengen.

Styret og deres vararepresentanter har bakt kaker og smurt smørbrød til bevertingen på møtene.

Informasjon om møter og tur ble sendt til medlemmene, og ble bekjentgjort i Smaalenenes Avis, samt lagt ut på lokallagets nettside. Info. er sendt pr. post til de som har bedt om det. Informasjon er også gjort kjent ved bruk av Mysen Posten og På Plakaten.

Vårt lag er i denne perioden representert i eldreråd. Åshild Wammer Tangen er medlem i Askim kommunes eldreråd. Randi Frankrig Eidsberg kommunes eldreråd.

Randi Frankrig er også medlem av arbeidsgruppen som setter opp program ifht midler kommunen mottar via den Kulturelle spaserstokk.

Sentralt er vårt lag representert ved Inger Trømborg som medlem i LOPs sentrale turkomité. Randi Frankrig som medlem i redaksjonsrådet for medlemsbladet «Vi i LOP».

Medlemsutviklingen er sværtpositiv. I året som gikk fikk laget 29 nye medlemmer. Pr.31.12.2016 var medlemstallet 116. I 2016 ble 6 medlemmer utmeldt.

Fra Eidsberg sparebank og Askim og Spydeberg sparebank har vi mottatt gaver. Bankene har sponset en annonse hver i Smaalenenes Avis. Fra Eidsberg kommune har vi mottatt kulturmidler. De nevnte bankene, matvare – og blomsterbutikkene i Mysen sponset ofte laget med gevinster. Gevinster ble også gitt av lagets medlemmer.

Randi Frankrig

Leder